
Ajuntament
Sant Pere de Ribes



ANUNCI Aprovació conveni col·laboració amb Fundació Hàbitat 3 (any 2024)

El Ple de la Corporació en sessió ordinària de data 21 de maig de 2024, va adoptar, entre altres, i a reserva de l’aprovació de l’acta, l'acord que es transcriu a continuació:

PRIMER.- APROVAR el Conveni de col·laboració entre l’Ajuntament de Sant Pere de Ribes i la Fundació Habitat 3, Tercer Sector Social, en l’àmbit de les polítiques i programes socials d’habitatge, per a l’anualitat 2024, per un import anual de 75.320,75€.

SEGON.- APROVAR l’autorització i disposició de despesa (AD) per l’exercici 2024, per un import total de de 75.320,75€, amb càrrec a l’aplicació pressupostària 31001 1521 48000 Transferència conveni Fundació.

CODI PAM: 3.1.1 Facilitar l’accés a l’habitatge a aquelles persones que més ho necessiten a través de polítiques públiques i accions concretes
Programa: 1521
Orgànic: 31001
Econòmic: 48000
Fase de despesa AD
Import de 75.320,75€
Concepte: Transferència conveni Fundació Hàbitat 3

TERCER.- DESIGNAR com a membres de la Comissió de Seguiment a la senyora Yolanda Morales Sorolla, Cap de Serveis Socials i a la senyora Eva Garrido Juan, Cap del Servei d’Habitatge.

QUART.- FACULTAR a l’Alcaldessa per a la signatura d’aquell Conveni de Col·laboració.

CINQUÈ.- NOTIFICAR el present acord a la Fundació HÀBITAT 3.

El conveni aprovat és el següent:

CONVENI DE COL·LABORACIÓ ENTRE L'AJUNTAMENT DE SANT PERE DE RIBES I LA FUNDACIÓ PRIVADA HÀBITAT3 TERCER SECTOR SOCIAL EN L'ÀMBIT DE LES POLÍTIQUES I PROGRAMES SOCIALS D'HABITATGE. 
 
REUNITS 
 
D’una part, la senyora Abigail Garrido Tinta, alcaldessa de Sant Pere de Ribes, en representació d’aquest consistori, amb NIF: P0823100C, i amb domicili a Pl. Vila, 1; Codi postal 08810, de Sant Pere de Ribes, assistida pel Secretari general Accidental d’aquest Ajuntament, el senyor Santiago Blanco Serrano. 
 
D’una altra, el Sr. Xavier Mauri Coll, en la seva condició de Director general de la FUNDACIÓ PRIVADA HÀBITAT3 TERCER SECTOR SOCIAL, fundació benèfica de tipus assistencial, amb CIF G-6642868-1, inscrita en el Registre de Fundacions de la Generalitat de Catalunya amb el núm. 2.905, per resolució de 19 de maig de 2015, amb domicili al carrer Residència núm. 10 baixos 08030 Barcelona, actua en nom i representació de la referida fundació, de la qual ostenta la representació legal, segons que resulta de poders especials de data 24 de desembre de 2014, autoritzats pel notari de Barcelona, Joan Rúbies Mallol, protocol 4.792. 
 
Els compareixents es reconeixen la capacitat legal necessària per formalitzar aquest conveni i 
 
DIUEN 
 
I.- Que l’accés a un habitatge digne i adequat és un dret de tots els ciutadans recollit com a principi rector de la política social i econòmica a l’article 47 de la Constitució i l’article 47 de l’Estatut d’Autonomia de Catalunya, que assenyalen els joves i els col·lectius més necessitats com a destinataris preferents en l’actuació de les administracions públiques en aquest camp. La situació del mercat de l’habitatge, l’emergència habitacional i les dificultats financeres, juntament amb d’altes aspectes socials o la precarietat laboral, provoca serioses dificultats a moltes persones residents al municipi de Sant Pere de Ribes. 
 
II.- Que l’Ajuntament de Sant Pere de Ribes (en endavant l’AJUNTAMENT), exerceix competències en matèria de polítiques socials i d’habitatge al municipi, iniciant diverses accions en moments de cicle econòmic on creix el risc d’exclusió social residencial, i mitjançant la regidora d’Habitatge i Patrimoni realitza la tasca d’integració dels més desfavorits mitjançant una política d’habitatge social. 
 
III.- Que la Fundació Privada Hàbitat3 Tercer Sector Social (en endavant HÀBITAT3), creada al desembre de 2014, i impulsada per la Taula d’Entitats del Tercer Sector Social de Catalunya, associació sense finalitat lucrativa, és tal com defineix l’article 1 dels seus estatuts “una entitat sense ànim de lucre que té el patrimoni, els rendiments i els recursos obtinguts afectats de forma permanent a la realització de les finalitats d’interès general previstes en aquests estatuts”, amb la finalitat (art. 5.1) de “possibilitar el dret a l’accés a l’habitatge digne a les persones més desfavorables, que les deslliuri de l’exclusió social”. Així mateix l’article 5.5 estableix que “la fundació portarà a terme la seva finalitat en col·laboració amb les entitats socials i les administracions públiques”. 
 
IV.- Que HÀBITAT 3 té precisament, com a objecte social la gestió d’habitatges de lloguer social per allotjar persones i col·lectius en risc d’exclusió social i és un instrument  de gestió del tot adequat per col·laborar amb l’Ajuntament de Sant Pere de Ribes en l’impuls i gestió integral de 35 habitatges de lloguer social propietat de l’Ajuntament, així com els futurs habitatges que pugui adquirir i destinar també a lloguer social. 
 
Que, per altra banda, el canvi de cicle econòmic, iniciat a finals de l’any 2007, ha comportat un molt fort increment de la taxa d’atur i una caiguda dels ingressos familiars. Un nombre creixent de famílies que van adquirir habitatges mitjançant crèdit hipotecari estan entrant en mora i, posteriorment, en execució hipotecària, provocant el desnonament de moltes famílies. Així mateix, darrerament també s’està produint un increment del preu dels lloguers, provocat principalment per la falta d’habitatge assequible i, en conseqüència, aquest fet està provocant que moltes famílies no puguin assumir aquell preu i també es troben en situació de risc d’exclusió residencial. De manera que, un nombre creixent de persones o famílies està vivint en habitatges rellogats o pagant lloguers cada cop més allunyats de llurs ingressos decreixents, corrent el risc, també de ser desnonats per causa de dificultats de pagament. 
 
En aquest sentit, les demandes d’atenció que rep l’AJUNTAMENT s’han incrementat de forma notable precisament per causa d’aquest tipus de problemàtiques, cosa que ha fet plantejar la conveniència d’obrir el ventall de famílies a atendre, des de les que, amb ingressos molt baixos, es troben en més estricta exclusió social –que han estat fins avui les situacions clàssiques en les l’AJUNTAMENT se centrava–, fins a situacions de llars amb ingressos mitjans, amb risc d’exclusió social si arriben a perdre el seu habitatge. 
 
V.- Que l’article 31.5 de la Llei Orgànica 1/2002, de 22 de març, reguladora del dret d’associació, estableix que les administracions públiques, en l’àmbit de les seves competències respectives podran establir convenis de col·laboració en programes d’interès social amb les associacions que persegueixen objectius d’interès general. Tanmateix, la Llei 18/2007, de 28 de desembre del dret a l’habitatge determina en el seu article 4 que “el conjunt d’activitats vinculades al proveïment d’habitatges destinats a polítiques socials es configura com un servei d’interès general per assegurar un habitatge digne i adequat a tots els ciutadans”. 
 
VI.- Que la Directiva de la Unió Europea 2014/24/UE reconeix que els serveis públics socials són d’interès general i no són activitat pròpia de mercat, i per tant, poden ser objecte de concertació amb entitats que tenen experiència i compromís en l’atenció de les necessitats socials de la ciutadania. 
 
VII.- Que amb anterioritat a l’aprovació d’aquest conveni HÀBITAT3 ja venia prestant els  seus serveis en aquesta administració, i atès el moment actual de forta crisi social i econòmica, és voluntat de les parts de subscriure el present conveni, a fi de continuar amb aquesta sinèrgia col·laborativa dins el marc de les polítiques d’habitatge. 
 
VIII.- Que l’AJUNTAMENT no disposa dels recursos humans i tècnics suficients per a la gestió social dels 35 habitatges municipals ni per atendre l’increment de les diferents problemàtiques, en matèria habitacional, de moltes famílies del municipi i per aquest motiu s’encomana la gestió social d’aquests assumptes, així com el seu seguiment, a HÀBITAT3. 
 
D’acord amb el que s’ha exposat, les entitats a dalt referides acorden formalitzar el present conveni, que instrumenti la col·laboració de l’Ajuntament de Sant Pere de Ribes i la Fundació Privada Hàbitat 3 Tercer Sector Social, en l’àmbit de les polítiques i programes socials d’habitatge, i que es regirà per les següents: 
  
CLÀUSULES 
 
Primera.- Objecte del Conveni. 
 
Aquest conveni té per objecte les següents actuacions: 
 
1. Instrumentar la col·laboració d’HÀBITAT3, i en concret encomanant a la fundació  la gestió social i el seguiment de 35 habitatges de propietat municipal, on s’hi allotgen persones i col·lectius en risc d’exclusió social. 
2. Fer el seguiment i les accions necessàries per a la resolució de la problemàtica, en matèria d’habitatge, de les unitats de convivència del municipi que s’acordi entre les parts. 
3. Fer el seguiment social de les unitats de convivència allotjades en habitatges d’emergència vinculats a programes públics d’habitatge que s’acordin entre les parts. En el moment de signatura del present conveni HÀBITAT3 te encomanada la gestió i seguiment social de 3 famílies en el marc del programa Reallotgem 1 (abans programa 60/40) 
4. Realitzar accions de captació específiques per incrementar el parc d’habitatges de lloguer social al municipi. 
 
Segona.- Normativa aplicable. 
 
· Art. 47 Constitució espanyola. 
· Llei 18/2017, de 28 de desembre, del dret a l’habitatge. 
· Llei 38/2003, de 17 de novembre, general de subvencions (LGS). 
· Art. 2, 22 i 28 (LGS). 
· Reial Decret 887/2006, de 21 de juliol, regulador del Reglament de la Llei General de Subvencions. 
· Llei 40/2015, d’1 d’octubre, de Règim Jurídic del Sector Públic (arts. 40 i 47 a 53). 
· Art. 31.5. de la Llei orgànica 1/2002, de 22 de març, reguladora del dret d’associació. 
· Ordenança General de Subvencions de Sant Pere de Ribes (BOP 25 agost 2017). 
 
Tercera.- Col·laboració en la gestió social dels habitatges municipals d'inclusió social destinats a persones en situació d'exclusió social. 
 
Els habitatges que actualment són propietat de l’AJUNTAMENT i estan llogats en règim de lloguer social i/o d’emergència social i econòmica, són els següents: 
 
1. Passeig de Santa Eulàlia núm. 5, escala C, 1r 3a. 
2. Passeig de Santa Eulàlia núm. 5, escala C, 2n 2a. 
3. Passeig de Santa Eulàlia núm. 5, escala C, 2n 4a. 
4. Passeig de Santa Eulàlia núm. 5, escala C, 3r 2a.. 
5. Passeig de Santa Eulàlia núm. 5, escala C, 3r 3a. 
6. Passeig de Santa Eulàlia núm. 5, escala C, 3r 4a. 
7. Passeig de Santa Eulàlia núm. 5, escala C, 4a 2a. 
8. Passeig de Santa Eulàlia núm. 5, escala C, 4a 3a. 
9. Carrer dels Grallers núm. 12, escala B, 2n 1a. 10. 
10. Carrer dels Grallers núm. 12, escala B, 2n 2a. 11. 
11. Carrer dels Grallers núm. 12, escala B, 2n 4a. 
12. Carrer dels Grallers núm. 12, escala B, 3r 1a. 
13. Carrer dels Grallers núm. 12, escala B, 3r 4a. 
14. Plaça Vinya d’en Petaca, núm. 4, Baixos 1a. 
15. Carrer dels Almogàvers núm. 1, 1r 4a. 
16. Carrer Aneto núm. 6, baixos 4a. 
17. Carrer Aneto núm. 4, baixos 4a 
18. Passeig de Santa Eulàlia núm. 5, escala C, 1r 2a 
19. Carrer Federico Garcia Lorca núm. 119, 1r 1a 
20. Carrer dels Grallers núm. 6, escala A, 1r 1a 
21. Carrer dels Grallers núm. 6, escala A, 1r 2a 
22. Carrer dels Grallers núm. 6, escala A, 1r 3a 
23. Carrer dels Grallers núm. 6, escala A, 1r 4a 
24. Carrer dels Grallers núm. 6, escala A, 2n 1a 
25. Carrer dels Grallers núm. 6, escala A, 2n 2a 
26. Carrer dels Grallers núm. 6, escala A, 2n 3a 
27. Carrer dels Grallers núm. 6, escala A, 2n 4a 
28. Carrer dels Grallers núm. 6, escala A, 3r 1a 
29. Carrer dels Grallers núm. 6, escala A, 3r 2a 
30. Carrer dels Grallers núm. 6, escala A, 3r 3a 
31. Carrer dels Grallers núm. 6, escala A, 3r 4a 
32. Carrer dels Grallers núm. 6, escala A, 4t 1a. 
33. Carrer dels Grallers núm. 6, escala A, 4t 2a 
34. Carrer dels Grallers núm. 6, escala A, 4t 3a 
35. Carrer dels Grallers núm. 6, escala A, 4t 4a 
 



Es podran incorporar als habitatges que ja consten en el conveni, habitatges de propietaris privats o altres habitatges que l’AJUNTAMENT pugui incorporar al parc públic de lloguer o qualsevol altre que determini  que han de ser objecte de seguiment social per part d’HÀBITAT3. 
 
Per a noves incorporacions d’habitatges objecte de gestió de seguiment social regulat en el present Conveni, l’AJUNTAMENT comunicarà a HÀBITAT3 la seva incorporació mitjançant acord de la Junta de Govern Local. Sense perjudici de l’acordat en la clàusula Cinquena. 
 
Les tasques a realitzar per HÀBITAT3 en la gestió social i el seguiment de les 36 unitats de convivència residents en habitatges de L’AJUNTAMENT, són les següents: 
 
a) Supervisió de l’ús dels habitatges, i del bon comportament de convivència en l’entorn més immediat, en coordinació amb l’AJUNTAMENT (Habitatge i Serveis socials). Per aquesta finalitat, HÀBITAT3 podrà dur a terme, si cal, accions de mediació i/o facilitació per gestionar conflictes eventuals dins de l’habitatge o amb el veïnat. 
 
b) Identificació de possibles problemàtiques socials no estrictament econòmiques per tal d’alertar i treballar-les conjuntament amb els serveis socials. 
 
c) Suport a les famílies per a la sol·licitud i tramitació dels ajuts per al pagament de lloguer i dels subministraments que els pugin correspondre. 
 
d) Suport a les tasques d’inserció laboral de les persones residents dels habitatges, en coordinació amb els organismes i serveis de l’AJUNTAMENT. 
 
e) Revisió anual de les rendes, en funció dels ingressos econòmics i situació de les unitats de convivència. 
 
Quarta.- Servei de suport a les persones amb problemàtica d'habitatge. 
 
En el marc dels serveis de suport a unitats de convivència immerses en situacions vinculades a problemàtiques d’habitatge, HÀBITAT3 posarà a disposició de l’AJUNTAMENT els següents serveis: 
 
1. Servei de suport destinat a persones amb problemàtica d’habitatge derivades de Serveis Socials amb l’objectiu de promoure la permanència en el domicili habitual. 
 
1.1. Servei de suport a la vulnerabilitat habitacional 
Aquest Servei de Suport contemplarà diferents accions en funció dels perfils i les problemàtiques ateses, contemplant entre les diferents tasques a realitzar les següents: 
a) Suport i assessorament en la tramitació d’ajuts i recursos vinculats a l’habitatge (sol·licitud d’ajuts, inscripció a Registre de Sol·licitants d’HPO, procés d’adjudicació d’HPO...). 
b) Contacte, mediació i seguiment en la relació amb propietaris privats. 
c) Assessorament en la cerca d’habitatges de lloguer (ofertes lloguer, requisits, documentació, etc.). 
d) Suport i seguiment en procediments judicials. 
e) Informació i assessorament en estalvi energètic i economia domèstica. 
f) Suport en el coneixement i derivació a serveis i recursos d’inserció laboral. 
 
1.2. Seguiment de Situacions d'Emergència Habitacionals que li hagin estat derivades, especialment en aquells casos en que s’hagi fet sol·licitud de recurs de Mesa d’Emergències Socials i Econòmiques de la Generalitat de Catalunya. 
 
Aquesta col·laboració es fonamentarà en: 
a) Seguiment de les famílies i coordinació amb tècnics referents. 
b) Anàlisi i seguiment de les sol·licituds de Mesa d’Emergències Socials i Econòmiques de la Generalitat presentades per Serveis Socials. 
 
1.3. Seguiment social d’unitats de convivència allotjades en programes públics d’emergència que siguin acordades per les parts. En el moment de signatura del present conveni HÀBITAT3 té encomanat el seguiment social de les unitats de convivència dels següents habitatges: 
1. Carrer Juan de la Cierva núm. 6, 1r 3a. 
2. Carrer Nou núm. 34, escala A, 1r 1a.3 
La intenció és anar reconvertint tots aquells habitatges al Programa Reallotgem 2 i continuar donant suport a la vulnerabilitat habitacional de les persones usuàries. Així mateix, també s’incorporarà, en aquest suport, qualsevol altre habitatge del Programa Reallotgem que es signi. 
 
2. Assessoria tècnica: HÀBITAT3 oferirà un servei d’assessorament i suport en matèria d’habitatge als tècnics dels departaments de Serveis Socials i Habitatge de l’AJUNTAMENT en la definició i implementació de mesures vinculades a polítiques públiques d’habitatge i atenció de casos en risc d’exclusió residencial que siguin proposades des de l’AJUNTAMENT. 
 
En el marc d’aquest servei d’assessoria tècnica es contemplen: 
 
1. Suport i assessorament tècnic en matèria d’habitatge en base a les demandes específiques de l’AJUNTAMENT. 
2. Suport en el disseny i aplicació de mesures específiques pel foment del lloguer social (bonificació d’impostos, incentius a la rehabilitació, ajuts socials vinculats al lloguer assequible...). 
3. Assessorament en la definició i desenvolupament de criteris d’actuació per a la implementació de polítiques públiques d’habitatge. 
4. Col·laboració en altres iniciatives específiques que es plantegin des de l’AJUNTAMENT. 
 
L’abast d’aquest servei es fixarà en funció de la dedicació dels professionals assignats al Programa segons pressupost acordat en el present Conveni. 
 
Cinquena.-Accions destinades a la captació d’habitatges. 
 
Per últim, HÀBITAT3 podrà desenvolupar tasques de captació d’habitatges, dins del municipi de Sant Pere de Ribes, per adherir-los a qualsevol dels programes públics d’habitatge, o altres habitatges que l’AJUNTAMENT pugui incorporar al parc públic de lloguer social. 
 
Aquesta captació es podrà realitzar mitjançant la cerca d’habitatges en el mercat lliure de lloguer, l’exercici del dret de tanteig i retracte o la mediació amb persones propietàries, físiques o 


jurídiques, que decideixin llogar els seus habitatges per a incorporar-los al parc públic de lloguer o programes socials d’habitatges. 
 
Per a noves incorporacions d’habitatges objecte de gestió de seguiment social regulat en el present Conveni, l’AJUNTAMENT comunicarà a HÀBITAT3 la seva incorporació mitjançant acord de la Junta de Govern Local. Sense perjudici de l’acordat en la clàusula sisena. 
 
Sisena.- Gestió integral d'altres habitatges municipals i altres activitats. 
 
Durant la vigència del present conveni les parts, de mutu acord, podran acordar l’ampliació del servei de gestió social a d’altres habitatges que l’AJUNTAMENT pugui adquirir i els destini a lloguer social. Així mateix, les parts podran acordar l’ampliació de  l’objecte d’aquest conveni a la gestió integrada de la gestió immobiliària d’habitatges municipals, així com qualsevol altra necessitat que, durant la vigència del conveni, s’esdevingui en matèria d’habitatge. 
 
Aquestes noves necessitats hauran de materialitzar-se en un Annex al present Conveni, el qual haurà de ser aprovat per l’òrgan competent de l’AJUNTAMENT. 
 
Setena.- Obligacions d’HÀBITA3. 
 
Seran obligacions d’HÀBITAT3, la realització i execució de tots els treballs i tasques detallats a les clàusules Tercera, Quarta, Cinquena del present conveni, així com totes  les especificades en l’article 14 LGS, i les que s’indiquen seguidament. El seu incompliment originarà les responsabilitats que en cada cas corresponguin i podran suposar la revocació, reducció o reintegrament de l’aportació concedida. 
 
1. HÀBITAT3, s’obliga a executar totes les activitats conveniades de conformitat
amb els principis de bona administració, bona fe i presumpció de legalitat, així com la seva justificació. 
2. Haurà d’estar al corrent de les seves obligacions tributàries i amb la Seguretat Social. 
3. Estarà obligat a sotmetre a les actuacions de comprovació i control financer que realitzi la intervenció General de l’Entitat, i a aportar tota la informació que els ‘sigui requerida en l’exercici de les actuacions anteriors i en relació a l’aportació concedida. 
4. Haurà de fer constar la col·laboració de l’AJUNTAMENT en l’execució del projecte o de l’activitat, en tota la documentació impresa i en cartells o mitjans electrònics o audiovisuals. 
5. Amb la signatura d’aquest conveni HÀBITAT3, es compromet a la confidencialitat i al compliment de la llei de protecció de dades, respecte a la informació dels fitxers que són responsabilitat de l’Ajuntament per part del personal d’HÀBITAT3. 
6. Els documents de qualsevol mena justificatius de l’aplicació dels fons rebuts, s’hauran de conservar per un període no inferior a 6 anys, comptats des de la finalització del termini de presentació de les justificacions. 
7. L’incompliment d’aquestes obligacions originarà les responsabilitats que en cada cas corresponguin i podrà suposar la revocació, reducció o reintegrament de l’aportació concedida. 
 
Vuitena.- Obligacions de l’AJUNTAMENT 
 
L’AJUNTAMENT assumirà les obligacions a l’èxit i l’excel·lència en la gestió de totes les tasques encomanades a HÀBITAT3 i, en especial, les següents: 
1. Abonar les despeses de la gestió social portada a terme per HÀBITAT3 
2. Garantir el seguiment social de totes les persones beneficiàries. Amb aquest fi, Serveis Socials de l’AJUNTAMENT i HÀBITAT3 pactaran el pla de treball 
individualitzat 
3. Serveis Socials de l’AJUNTAMENT sempre haurà de valorar els casos de situació de risc d’exclusió social, de forma individualitzada, per a cada cas concret, mitjançant l’elaboració del corresponent informe, que serà document principal. 
4. En relació a la renovació o no dels contractes d’arrendament dels habitatges municipals destinats a l’objecte d’aquest conveni, serà decisió exclusiva i unilateral del mateix AJUNTAMENT 
 
Novena.- Import de l’aportació, forma de pagament i justificació. 
 
El conveni, que té com objecte instrumentar la col·laboració d’HÀBITAT3, i en concret encomanant a HÀBITAT3 la gestió i el seguiment social de 36 habitatges propietat municipal, on s’hi allotgen persones i col·lectius amb risc d’exclusió social, així com les tasques de suport a les persones amb problemàtica d’habitatge, tenint un pressupost total màxim de 75.320,75€ dels quals l’AJUNTAMENT subvenciona directament el 100  per cent. 
El pressupost aquí descrit no inclou l’IVA, atenent que les activitats a desenvolupar són “serveis de caràcter social“ i se’ls aplica l’exempció de l’article 20.U.8 de la Llei de l’IVA. 
 
L'aportació de l'Ajuntament de Sant Pere de Ribes es farà efectiva de la següent forma: 
 
Es preveu la realització de pagaments anticipats com a finançament necessari per a poder portar a terme les actuacions inherents a la present aportació: 
 
 
a) A la signatura del conveni, sense justificació prèvia dels serveis prestats, l’AJUNTAMENT farà un pagament anticipat del 75% del cost a subvencionar la primera anualitat per import de 56.490,56.-€. Així mateix, en cadascuna de les anualitats pactades, del present conveni, s’efectuarà, durant el primer mes de cada anualitat, el pagament anticipat esmentat. 
 
b) La resta, 18.830,19.-€, corresponent al 25% del preu anual, s’abonarà un cop es validi per part de l’AJUNTAMENT la justificació de la tasca anual realitzada per HÀBITAT3. Aquesta justificació total es presentarà anualment durant la primera quinzena del mes de gener de l’exercici següent. Tenint present que, part dels serveis prestats al desembre de cada anualitat, no es podran justificar documentalment fins a la primera quinzena del mes de gener, l’Ajuntament podrà aprovar el pagament d’aquell 25%, condicionat a l’inici d’un procediment de reintegrament de la part que correspongui, si durant aquell termini no es presenti correctament la part de justificació que no pot presentar-se durant el mes de desembre. 
 
 
Onzena.- Ús de les imatges de marca de les institucions. 
 
En tots aquells casos en què, com a conseqüència i en aplicació dels acords aquí establerts, les institucions signants facin públics els seus acords o realitzacions conjuntes, ho faran utilitzant conjuntament els seus logotips i elaborant els corresponents comunicats. 
 
Dotzena.- Comissió de seguiment. 
 
Es constitueix la Comissió de Seguiment d’aquest conveni que estarà integrada per dues persones representats de l’AJUNTAMENT i dues d’HÀBITAT3. Aquesta Comissió tindrà  les funcions d’efectuar el seguiment efectiu del grau de compliment dels objectius i dels compromisos adquirits i resoldre les controvèrsies que pugin sorgir en la interpretació i el compliment d’aquest Conveni. Aquesta Comissió es reunirà un cop al trimestre i/o sempre que ho sol·liciti alguna de les parts. 
 
Tretzena.- Vigència. 
 
Aquest Conveni entra en vigor el dia 1 de gener de 2024 i tindrà una vigència d’un any 
 
Catorzena.- Causes d'extinció. 
 
Són causes d’extinció d’aquest conveni: 
 
a) El mutu acord de les parts, manifestat per escrit. 
b) L’incompliment de les presents clàusules o de la normativa aplicable. 
c) Les causes generals que preveu la normativa vigent. 
d) La finalització de l’objecte, el transcurs del termini de vigència inicial i, si escau, de les seves pròrrogues. 
 
Quinzena.- Resolució de conflictes i jurisdicció competent. 
 
Les parts, mitjançant la Comissió de seguiment, resoldran de mutu acord les diferències que pugin sorgir en l’execució del present conveni amb caràcter previ a la seva submissió, si s’escau, davant la jurisdicció contenciosa administrativa, d’acord amb el que disposa la Llei 29/1998, de 13 de juliol, reguladora de la jurisdicció contenciosa administrativa. 
 
I com a prova de conformitat, les parts signen aquest conveni, per triplicat exemplar, i amb un sol efecte. 


Sant Pere de Ribes, 1 d’agost del 2024

Abigail Garrido Tinta
Alcaldessa

Ajuntament Sant Pere de Ribes
Plaça de la Vila, 1 - 08810 – Ribes / Plaça de la Vinya d’en Petaca, 1 – 08812 Les Roquetes
Tel. 93 896 73 00 A/e: ajuntament@santperederibes.cat

L’Ajuntament de Sant Pere de Ribes compleix amb el que estableix el Reglament 2016/679 del Parlament Europeu i del Consell de 27 d’abril de 2016, i la Llei Orgànica 3/2018, de 5 de desembre, de Protecció de Dades Personals i garantia dels drets digitals.
Per a més informació adreceu-vos a http://www.santperederibes.cat o directament a l’Ajuntament.

